google/wiki40b huggingface dataset:
Κάρελ Μπέκεμα

Βιογραφία

Ήταν γιος του Δρ. T.W. Beukema και της Ι.Ο. Toewater και έφερε τα επώνυμα και των δύο γονέων του. Σπούδασε νομικά και μετά το τέλος των σπουδών του ακολούθησε τον διπλωματικό κλάδο. Στάλθηκε στην Τουρκία, όπου υπηρέτησε ως πρέσβης της Ολλανδίας από το 1906 έως τον θάνατο του το 1908. Τον Ιανουάριο του 1908 είχε εισαχθεί στο νοσοκομείο λόγω τυφοειδή πυρετού, αλλά κατά την νοσηλεία του έπαθε πνευμονία και απεβίωσε στις 8 Ιανουαρίου σε ηλικία 30 ετών. Η σορός του μεταφέρθηκε στην Ολλανδία και στις 4 Μαρτίου τάφηκε στην Χάγη.

Αθλητική καριέρα

Ασχολήθηκε με τον αθλητισμό και την αντισφαίριση, όντας μέλος του συλλόγου Λόουν τένις κλαμπ Λεϊμόνιανς της Χάγης. Ήταν πρωταθλητής Κάτω Χωρών στο πρώτο πρωτάθλημα αντισφαίρισης το 1899 στο μονό αλλά και στο διπλό ανδτρών με συμπαίκτη τον αδελφό του Φρέντερικ. Ήταν επίσης πρωταθλητής Ολλανδίας το 1900 και το 1902. 
Συμμετείχε στους Ολυμπιακούς αγώνες του 1906 με την ομάδα του Λόουν τένις Σμύρνης στην αντισφαίριση. Στο μονό ανδρών αποκλείστηκε στον τρίτο γύρο, ενώ στο διπλό ανδρών με συμπαίκτη τον Χέραρντ Σχέρλερ αποκλείστηκε στον δεύτερο γύρο.
Γκέοργκ Ντόιτερ

Βιογραφία

Γεννήθηκε την 1η Φεβρουαρίου 1945 στο Φάλκενχάγκεν. Νωρίς ασχολήθηκε με την μουσική και έμαθε μόνος του φλογέρα και κιθάρα. Αρχικά εργάστηκε ως σχεδιαστής και δημοσιογράφος στο Μόναχο. Μετά από ένα βαρύ τροχαίο ατύχημα στο οποίο τραυματίστηκε βαριά και μετά την ανάρρωσή του αποσύρθηκε από τα κοσμικά και ασχολήθηκε μόνο με την μουσική και τον Σοφισμό. Περιηγήθηκε στην Ινδία, Νεπάλ, ανέβηκε στα Ιμαλάια και αφιερώθηκε στη θρησκεία. Έζησε στην Κίνα και σε Ινδιάνικα χωριά στην Αμερική. Η μουσική του διαπνέεται από γαλήνη.
Μπραζαβίλ

Ιστορία

Η Μπραζαβίλ δημιουργήθηκε στη θέση ενός χωριού της φυλής Μπατέκε στις 10 Σεπτεμβρίου 1880 από τον Γάλλο εξερευνητή Πιερ Σαβορνιάν ντε Μπρατζά, από τον οποίο και η πόλη πήρε το όνομά της. Ο αρχηγός της φυλής Μακόκο του Τεκέ παραχώρησε τη γη που ανήκε στον λαό του στην Γαλλική Αυτοκρατορία. Η πόλη χτίστηκε ως ανταγωνιστική για την Κινσάσα, όπου ιδρύθηκε από τους Βέλγους. Την περίοδο 1880-1892, η πόλη καταλήφθηκε από μια μικρή ομάδα στρατιωτών υπό την ηγεσία του Σενεγαλέζου στρατηγού Μαλαντίν Καμαρά, ο οποίος συνεργαζόταν με τους Γάλλους, προκειμένου να την προστατεύσει από την Βελγική επέκταση. Κατά την δεκαετία του 1960, η πόλη χωρίστηκε στο ευρωπαϊκό (το κέντρο της πόλης) και το αφρικανικό τμήμα (τα περίχωρα της πόλης). Η Μπραζαβίλ ήταν το θέατρο πολλών μαχών μεταξύ της Δημοκρατίας του Κονγκό, της Λαϊκής Δημοκρατίας του Κονγκό και της Αγκόλας. Τέλος, τη δεκαετία του 1990, διεξήχθη ένας πολύνεκρος εμφύλιος πόλεμος με χιλιάδες νεκρούς, με αποτέλεσμα να εκαταλείψουν πολλοί κάτοικοι την πόλη.

Γεωγραφία

Η Μπραζαβίλ βρίσκεται πάνω στην βόρεια όχθη του ποταμού Κονγκό, ακριβώς απέναντι από την Κινσάσα. Απέχει 500 χλμ. περίπου από τον Ατλαντικό Ωκεανό και βρίσκεται στο Νότιο Ημισφαίριο. Γύρω από την πόλη βρίσκεται σαβάνα. Η πόλη είναι γενικώς επίπεδη, και βρίσκεται σε υψόμετρο 317 μέτρων.
F1 (βιντεοπαιχνίδι)

Gameplay

Ο παίκτης μπορεί να εξασκηθεί σε ένα συγκεκριμένο κομμάτι, να παίξει στη λειτουργία arcade ή όλο το πρωτάθλημα, που μπορεί να αποτελείται από οποιοδήποτε αριθμό των κομματιών, από ένα μόνο με την πλήρη δώδεκα. Υπάρχουν τέσσερα επίπεδα δυσκολίας, Novice, Amateur, Professional και Expert, με το καθένα από αυτά να αυξάνει όχι μόνο την ταχύτητα του παίκτη και των ανταγωνιστών, αλλά μειώνει επίσης την ανοχή στη βλάβη του αυτοκινήτου. Μαζί με μια λειτουργία split-screen δύο παικτών, υπάρχει μια λειτουργία "turbo" που αυξάνει την αίσθηση της ταχύτητας μειώνοντας τα sprites και πολύγωνα και εκτελεί το παιχνίδι με μεγαλύτερη ταχύτητα.
Πριν και μετά τον αγώνα ο παίκτης μπορεί να ρυθμίσει τη σκληρότητα του ελαστικού, τη γωνία πτέρυγας και τη διαβίβαση, και μπορεί να αναγκαστεί να εγκαταλείψει το παιχνίδι εάν ο παίκτης αποτύχει να κάνει ένα pitstop για να αντικαταστήσει φθαρμένα ελαστικά, ή απλά να υπερθερμαίνεται ο κινητήρας με συνεχές κατέβασμα σε υψηλή ταχύτητα, αισθητό από ένα δυνατό θόρυβο σφυρίγματος.

Υποδοχή

Η CU Amiga έδωσε στην έκδοση Amiga μια βαθμολογία 84% και το χαρακτήρισε ως "ένα υπέροχο παιχνίδι δύο παικτών, αλλά ωχριά λίγο σε σόλο." Το περιοδικό Mega τοποθέτησε το παιχνίδι στη θέση #17 στη λίστα των πιο κορυφαίων παιχνιδιών Mega Drive όλων των εποχών.
Πανάρης

Ο Πανάρης ήταν στρατηγός της αρχαίας πόλης της Κυδωνίας στην διάρκεια της περιόδου κατά την οποία οι Ρωμαίοι επιτέθηκαν στην πόλη το 69 π.Χ. Εκείνη την περίοδο, η Κυδωνία είχε ταχθεί με το μέρος πειρατών, προκαλώντας την οργή της Ρωμαϊκής Συγκλήτου. Όταν οι Ρωμαίοι νίκησαν την Κυδωνία, ο Πανάρης παρέδωσε την πόλη, ενώ ο συστράτηγός του, Λασθένης, διέφυγε στην Κνωσσό.
Πιμπαίικα Αχαΐας

Ιστορικά στοιχεία

Πρόκειται για έναν από τους πιο καινούριους οικισμούς της Αχαΐας, καθώς αναγνωρίστηκε ως τέτοιος στις 18/03/2001, όταν και υπήχθη στο τότε Τοπικό Διαμέρισμα Αμπελοκήπων του «Καποδιστριακού» Δήμου Αιγείρας. Σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Αιγιαλείας.
Αλφόνσος Σάντσες του Αλμπουκέρκε

Βιογραφία

Ήταν νόθος γιος τού Διονυσίου της Πορτογαλίας και της ερωμένης του Αλντόνσα Ροντρίγκες Τάλα. 
Έκανε γάμο με την Τερέσα Μαρτίνς Τέλο, κόρη της Τερέσα Σάντσες από τον Καστιλιανό Οίκο της Ιβρέα (νόθης κόρης τού Σάντσο Δ΄ της Καστίλης). Εξεγέρθηκε εναντίον τού ετεροθαλούς αδελφού του Αλφόνσου Δ΄ της Πορτογαλίας.
Μαζί με τη σύζυγό του ίδρυσε τη μονή της Σάντα Κλάρα στη Βίλα ντο Κόνντε, όπου και οι δύο ετάφησαν.
La Raza

Τραγούδια

1. Loose Cannon (Vera, Bush) - 5:06

2. Head On (Vera, Bush) - 5:46

3. Left Hook from Right Field (Vera, Bush) - 5:31

4. Get Off the Fence (Vera, Bush) - 4:48

5. Chilled (Vera, Bush) - 5:02

6. La Raza (Vera, Bush) - 6:41

7. Black Feet (Vera, Bush) - 5:07

8. Little Monkey (Vera, Bush) - 4:45

9. Blues (Vera, Bush) - 3:32

10. Bandit Country (Vera, Bush) - 5:16
Σύμφωνο του Όζιμο

Το Σύμφωνο του Όζιμο υπεγράφη στις 10 Νοεμβρίου 1975 από τη Γιουγκοσλαβία και την Ιταλία στο Όζιμο, χωρίζοντας οριστικά την Ελεύθερη περιοχή της Τεργέστης. Το Σύμφωνο υπεγράφη στα γαλλικά και τέθηκε σε εφαρμογή στις 11 Οκτωβρίου 1977.
Στηρίχθηκε στο Μνημόνιο Φιλίας που είχε υπογραφεί στο Λονδίνο το 1954, το οποίο έδινε προσωρινή πολιτική διοίκηση της Ζώνης Α στην Ιταλία και της Ζώνης Β στη Γιουγκοσλαβία. Το Σύμφωνο του Όζιμο καθόρισε μερικώς μόνο το ζήτημα. Η Ζώνη Α, συμπεριλαμβανομένης και της πόλης της Τεργέστης έγινε η ιταλική επαρχία της Τεργέστης αλλά στη Γιουγκοσλαβία παραχωρήθηκε ελεύθερη πρόσβαση στο λιμάνι της πόλης.
Το ιταλικό Υπουργείο Εξωτερικών δεν ενεπλάκη πότε στις διαπραγματεύσεις, τις οποίες διεύθυνε σχεδόν αποκλειστικά ο τότε γενικός διευθυντής του Υπουργείου Βιομηχανίας και Εμπορίου Εουτζένιο Καρμπόνε (Eugenio Carbone), ο οποίος και υπέγραψε το Σύμφωνο για λογαριασμό της Ιταλίας. Για τη Γιουγκοσλαβία υπέγραψε ο τότε Υπουργός των Εξωτερικών Μίλος Μίνιτς (Miloš Minić).

Κριτική στην Ιταλία

Η ιταλική κυβέρνηση επικρίθηκε σκληρά για την υπογραφή του Συμφώνου και ιδιαίτερα για τον μυστικό τρόπο που οι διεξήχθησαν οι διαπραγματεύσεις, παρακάμπτοντας τη διπλωματική οδό. Οι Ιταλοί εθνικιστές απέρριψαν την ιδέα της παραχώρησης της Ίστρια, στην οποία ζούσε κατά μεγάλο ποσοστό ιταλικός πληθυσμός και ανήκε στην Ιταλία για 25 χρόνια στη διάρκεια του Μεσοπολέμου και κατά τον Β΄ Παγκόσμιο Πόλεμο. Πολλοί μάλιστα ζήτησαν την εκτέλεση του τότε Πρωθυπουργού και του Υπουργού των Εξωτερικών για εσχάτη προδοσία, λόγω και του Άρθρου 241 του ιταλικού Ποινικού Κώδικα που όριζε τη θανατική ποινή για όποιον αποδεικνυόταν ένοχος για βοήθεια και υποκίνηση εξωτερικής δύναμης για άσκηση κυριαρχίας στο εθνικό έδαφος. Επιπλέον, το Σύμφωνο δεν εγγυόταν την προστασία της ιταλικής μειονότητας στη γιουγκοσλαβική ζώνη, καθώς επίσης και της σλοβενικής μειονότητας στο ιταλικό έδαφος. Το ζήτημα της προστασίας των μειονοτήτων διευθετήθηκε αργότερα με τη σύναψη χωριστών πρωτοκόλλων.
Κύπελλο Ισπανίας ποδοσφαίρου ανδρών 2010–11

Το Κύπελλο Ισπανίας 2010-2011 το κατέκτησε για 18η φορά η Ρεάλ Μαδρίτης νικώντας στον τελικό την Μπαρτσελόνα με 1-0 στην παράταση. Η Σεβίλλη, που πήρε πέρυσι το κύπελλο, αποκλείστηκε στα ημιτελικά από τη νικήτρια του θεσμού.
Ψαροκωστούλα, αγάπη μου

Η εκπομπή Ψαροκωστούλα, αγάπη μου ήταν μία καθημερινή σατιρική εκπομπή με κούκλες, που προβλήθηκε στον Antenna κατά το διάστημα 1990-1993.
Την παραγωγή της εκπομπής, που προβάλλονταν κάθε βράδυ στις 21:00 και μετά το κεντρικό δελτίο ειδήσεων του σταθμού των 20:30, είχε η οικογένεια Σοφιανού. Το σενάριο και η σκηνοθεσία ήταν της Ήβης Σοφιανού.
Τα κείμενα συνυπέγραφε και ο Γιάννης Βαρδάχαλας. Δεν διευκρινίστηκε ποτέ ποιος κρυβόταν πίσω από το παραπάνω ψευδώνυμο. Κατά πάσα πιθανότητα ήταν ο Γιάννης Καλαμίτσης.
Γνωστοί ηθοποιοί που δάνεισαν τις φωνές τους στην Ψαροκωστούλα είναι οι: Παύλος Χαϊκάλης, Κώστας Τριανταφυλλόπουλος, Μιχάλης Μητρούσης, Τάσος Μασμανίδης, Σταύρος Μαυρίδης
Ουλπιανός

Βιογραφία

Ο Δομίτιος Ουλπιανός υπήρξε αυτοκρατορικός υπάλληλος και νομοδιδάσκαλος στη Ρώμη επί αυτοκρατόρων Σεπτιμίου Σεβήρου, Καρακάλλα, Αλεξάνδρου Σεβήρου και αναφέρεται ως μαθητής του Παπινιανού. Tο 222 μ.Χ. εξοριστήκε από τον αυτοκράτορα Ηλιογάβαλο, αλλά την ίδια χρονιά με την άνοδο στο θρόνο του Αλέξανδρου Σεβήρου, του οποίου ήταν προσωπικός φίλος, επανήλθε στη ρωμαϊκή πρωτεύουσα και συμμετείχε στο αυτοκρατορικό συμβούλιο. Ο Αλέξανδρος Σεβήρος τον ονόμασε αγορανόμο και στη συνέχεια αρχηγό του πραιτωρίου με σκοπό να περιορίσει τη δύναμή του προκαλώντας όμως έτσι το μίσος των πραιτόρων που τελικά σε μία ανακτορική εξέγερσή τους, το 228 μ.Χ., σκότωσαν τον Ουλπιανό.
Ηλιούπολη Καΐρου

Ιστορία

Το 1907-1910 ο βαρώνος Εντουάρ Λούις Ιωσήφ έχτισε στην περιοχή μια μεγαλοπρεπή οικία σε έκταση που αγόρασε από την αποικιακή κυβέρνηση σε ερημική περιοχή, τότε, έξω από το Κάιρο. Σταδιακά γύρω από την έκταση αυτή η εταιρία έχτισε κι άλλες βίλες εύπορων, ξενοδοχεία, γήπεδα γκολφ κ.α. με αρχιτέκτονα τον Καμίλ Ρομπίντα ενώ συνδέθηκε με το Κάιρο με τραμ το 1910.
Το 1910 πάνω από το νέο προάστιο πραγματοποιήθηκε αεροπορική επίδειξη. Η αεροπορική επίδειξη ωστόσο δεν είχε επιτυχία επειδή λόγω των αμμοθυελλών χρειάστηκε να ακυρωθούν πολλές πτήσεις.
Το σπίτι το 1957 πουλήθηκε και το 2012 ανακοινώθηκε ότι σε συνεργασία με τη βελγική κυβέρνηση ανακαινίστηκε και λειτουργεί ως διεθνές πολιτιστικό κέντρο. Από το 1980 είναι γνωστό ως "παλάτι του Βαρώνου".
Η περιοχή είναι από το 2012 η έδρα του ιδιωτικού Πανεπιστημίου Ηλιουπόλεως. Γνωστό είναι και το Παλάτι της Ηλιουπόλεως πρώην ξενοδοχείο και έπειτα προεδρικό μέγαρο.
Σεμεΐσκιε

Οι Σεμεΐσκιε είναι μια κοινότητα ορθόδοξων Παλαιών Πιστών, οι οποίοι ζουν στην περιοχή της Υπερβαϊκάλης στη Σιβηρία από τη βασιλεία της Αικατερίνης της Μεγάλης. Οι ιερές τελετές και τελετουργίες των Παλαιών Πιστών ήταν σε αντίθεση με εκείνες που διεξήγαγε η επίσημη κρατική εκκλησία αφού, τον 16ο αιώνα, εισήγαγε τις θρησκευτικές μεταρρυθμίσεις που είναι γνωστές με το όνομα Ράσκολ (σχίσμα). Εκείνοι που απέρριψαν τις μεταρρυθμίσεις έγιναν γνωστοί ως "Παλαιοί Πιστοί" και συνέχισαν να ασκούν την πίστη τους παρά την καταστολή. Οι Σεμεΐσκιε ήταν μια συγκεκριμένη ομάδα Παλαιών Πιστών, οι οποίοι κατέφυγαν στο Χόμελ της Λευκορωσία (τότε τμήμα της Πολωνίας). Η Αικατερίνη η Μεγάλη, στη συνέχεια, τους εξόρισε από την Λευκορωσία και τους έστειλε στη Μπουργιατία, με το πρόσχημα ότι θα μπορούσαν να γίνουν αγρότες για τουςΚοζάκους φύλακες που υπερασπίζονταν τα σύνορα της αυτοκρατορίας. Οι απόγονοι των αρχικών Σεμεΐσκιε έχουν ζήσει στην περιοχή από τότε.

Πολιτισμός

Οι Σεμεΐσκιε έχουν μακρά προφορική παράδοση, στην γλώσσα τους, καθώς και φωνητική μουσική. Οι Σεμεΐσκιε είναι γνωστοί για τη πολυφωνική τους παραφωνία στην ιερή και κοσμική μουσική. Η θεματολογία των τραγουδιών ποικίλει ευρέως, από θρησκευτικά κείμενα μέχρι τραγούδια για θέματα της καθημερινής ζωής. Ο πολιτιστικός χώρος και ο προφορικός πολιτισμός των Σεμεΐσκιε τοποθετήθηκε στον Κατάλογο της Άυλης Πολιτιστικής Κληρονομιάς της Ανθρωπότητας της Ουνέσκο, το 2001.
Κέντρο εκπομπής Χορτιάτης Θεσσαλονίκης

Ιστορικό

Ο πρώτος πομπός που εγκαταστάθηκε στο Χορτιάτη ήταν αυτός της ΥΕΝΕΔ (η πρόγονος της σημερινής ΕΡΤ2) το καλοκαίρι του 1972 στο κανάλι 30 με πομπό 20 KW NERA (RCA Αμερικής). Ιστορικά είχε προηγηθεί δύο χρόνια νωρίτερα ο πομπός της ΕΙΡΤ (σημερινή ΕΡΤ1) στο κανάλι 5 των VHF από τον Άγιο Αθανάσιο. Με την άνοδο της ΕΡΤ όμως στο Χορτιάτη υπερπολλαπλασιάστηκε η κάλυψη καθώς λόγω της γεωγραφικής του θέσης το Κ.Ε. αυτό καλύπτει το μεγαλύτερο μέρος των πέντε παρακείμενων νομών Ημαθίας, Θεσσαλονίκης, Κιλκίς, Πέλλας και Πιερίας καθώς και μέρος του νομού Χαλκιδικής.
Το καλοκαίρι του 1987 και με την παρέμβαση του τότε δημάρχου Θεσσαλονίκης Σωτήρη Κούβελα εγκαθίσταται στο Χορτιάτη μία σειρά από τεράστια παραβολικά κάτοπτρα που έκαναν δορυφορική λήψη των σημαντικότερων διεθνών ιδιωτικών και κρατικών καναλιών, τα οποία για πρώτη φορά μεταδίδονται επίγεια στα UHF με τη μπάντα να γεμίζει από κανάλια αυξάνοντας τις έως τότε περιορισμένες επιλογές των τηλεθεατών. Στις 31/12/1988 εκπέμπει από το Χορτιάτη ο πρώτος ελληνικός ιδιωτικός σταθμός, η TV 100 του Δήμου Θεσσαλονίκης στο κανάλι 33. Ακολούθησε μέσα στην ίδια χρονιά η ΕΤ3 στο 27, ενώ το Νοέμβριο του 1989 ξεκίνησε ταυτόχρονα σχεδόν με την Αττική το MEGA στο κανάλι 24 και λίγους μήνες μετά ο ΑΝΤ1 στο κανάλι 32. Τη δεκαετία που ακολούθησε υπήρξε μία εκρηκτική αύξηση των ιδιωτικών τηλεοπτικών και ραδιοφωνικών σταθμών στο Χορτιάτη αυξάνοντας κατά πολύ το μέγεθος του κέντρου εκπομπής
Στις 27 Φεβρουαρίου 2016 τα HD Είναι από το 43 και το 48 UHF. 
Επίσης εκπέμπουν και όλοι οι Ραδιοφωνικοί σταθμοί της πόλης.
Λουδοβίκος του Άνχαλτ-Κέτεν (1778-1802)

Βιογραφία

Ήταν ο τρίτος γιος του Καρόλου-Γεωργίου-Λέμπρεχτ πρίγκιπα του Άνχαλτ-Κέτεν και της Λουίζας-Καρλόττας, κόρης του Φρειδερίκου δούκα του Σ.Χ.Σ.Γκλύκσμπουρκ.
Το 1802 απεβίωσε στο Κέτεν σε ηλικία 24 ετών και τον διαδέχθηκε το μόνο τέκνο του, ο Λουδοβίκος-Αύγουστος-Κάρολος-Φρειδερίκος-Αιμίλιος.
Τζόρνταν Χέντερσον

Σε συλλόγους

Η καριέρα του ξεκίνησε το 2008 από τη Σάντερλαντ, ομάδα της γενέτειράς του, στην οποία έμεινε για τρία χρόνια. Το 2011 υπέγραψε στη Λίβερπουλ και από το 2015 είναι ο αρχηγός της ομάδας. Με τη Λίβερπούλ έχει κατακτήσει ένα Λιγκ Καπ Αγγλίας και έχει φτάσει σε έναν τελικό Τσάμπιονς Λιγκ (2017-2018) και σε έναν τελικό Γιουρόπα Λιγκ (2015-2016). Τη σεζόν 2018-19 ο Χέντερσον κατέκτησε το Τσάμπιονς Λιγκ με τη Λίβερπουλ και σήκωσε το τρόπαιο ως αρχηγός της ομάδας.

Στην εθνική ομάδα

Έχει παίξει από το 2009 ως το 2013 στις ομάδες Νέων U19, U20 και U21 της Αγγλίας. Από το 2010 παίζει στην Εθνική Αγγλίας, με την οποία έχει συμμετάσχει στα Euro του 2012 και του 2016 και στα Μουντιάλ του 2014 και του 2018.
721 Ταμπόρα

Φυσικά χαρακτηριστικά

Η μέση διάμετρος της Ταμπόρα εκτιμάται σε 76,07 χιλιόμετρα. O φασματικός τύπος της είναι D, ενώ το άλβεδό της είναι 0,0604. Η Ταμπόρα περιστρέφεται γύρω από τον εαυτό της μία φορά κάθε 8 ώρες.
Συμβόλαιο μελλοντικής εκπλήρωσης

Τα Συμβόλαια Μελλοντικής Εκπλήρωσης (ΣΜΕ) ανήκουν στην οικογένεια των παράγωγων χρηματοοικονομικών προϊόντων και εισήχθησαν για πρώτη φορά στην Ελλάδα, στο Χρηματιστήριο Παραγώγων στις 27 Αυγούστου 1999 με υποκείμενο εργαλείο (underlying instrument) τον δείκτη FTSE-20. Τα παράγωγα χρηματοοικονομικά προϊόντα είναι συμβάσεις μεταξύ δύο μερών, η αξία των οποίων εξαρτάται από την αξία μιας υποκείμενης κινητής αξίας (μετοχές, συνάλλαγμα, εμπόρευμα) ή ενός δείκτη μετοχών (π.χ. FTSE 20, FTSE 40).

Θεωρητική τιμή ΣΜΕ (FAIR VALUE)

Η θεωρητική τιμή ενός ΣΜΕ είναι η προσδοκώμενη τιμή του συμβολαίου στη λήξη του. Ουσιαστικά είναι η μελλοντική αξία του υποκείμενου τίτλου. Ο υπολογισμός ενός ΣΜΕ βασίζεται στον τύπο :

                                       F= S [1 + ( i - d ) t/360]
όπου:

F: θεωρητική τιμή του ΣΜΕ

S: Η σημερινή τιμή του υποκείμενου

i: Το επιτόκιο δίχως κίνδυνο

d: Η μερισματική απόδοση της υποκείμενης αξίας

t: Ο χρόνος μέχρι την ημερομηνία λήξης
Η σύγκριση της θεωρητικής τιμής του συμβολαίου με την τρέχουσα, προσδιορίζει το λεγόμενο premium ή discount. Δηλαδή:

- Αν η τρέχουσα τιμή > θεωρητικής, το ΣΜΕ πωλείται σε discount

- Αν η τρέχουσα τιμή < θεωρητικής, το ΣΜΕ πωλείται σε premium
Βουλευτικές εκλογές στις Μαλδίβες 2014

Βουλευτικές εκλογές διεξήχθησαν στις Μαλδίβες στις 22 Μαρτίου 2014. Το Προοδευτικό Κόμμα των Μαλδίβων και οι σύμμαχοί του κέρδισαν 53 έδρες.

Πλαίσιο

Οι εκλογές έγιναν λίγο μετά τις αμφιλεγόμενες προεδρικές εκλογές του 2013 και κατά τις οποίες ο Αμπντάλα Γιαμίν κέρδισε το Μοχάμεντ Νασίντ του Δημοκρατικού Κόμματος των Μαλδίβων. Μετά τις εκλογές ο πρόεδρος και ο αναπληρωτής πρόεδρος της εφορευτικής επιτροπής απολύθηκαν για περιφρόνηση του δικαστηρίου. Το MDP διαδήλωσε, όμως δεν επέλεξε να μην συμμετάσχει στις βουλευτικές εκλογές.
Λίγο πριν τις εκλογές ο Κασίμ Ιμπραχίμ από το κόμμα Τζουμχουρί ζήτησε από το Ανώτατο Δικαστήριο να αναβάλλει τις εκλογές εξαιτίας της μη πλήρωσης των μελών από την Εκλογική Επιτροπή. Ωστόσο, το αίτημά του απορρίφθηκε.

Εκλογικό σύστημα

Συνολικά 85 έδρες στη Συνέλευση του Λαού εξελέγησαν σε μονοεδρικές περιφέρειες χρησιμοποιώντας το σύστημα της απλής πλειοψηφίας. Το Κοινοβούλιο αύξησε τις έδρες του από 77 σε 85.
Αλφόνσος των Βουρβόνων-Δύο Σικελιών (1901-1964)

Βιογραφικό

Ο Αλφόνσος-Μαρία-Λέων-Χριστίνους-Αλφόνσος ντι Λιγκουόρι-Αντώνιος-Φραγκίσκος-Σαβέριο ήταν γιος του Καρόλου πρίγκιπα των Βουρβόνων-Δύο Σικελιών και της πρώτης συζύγου του Μερθέδες των Βουρβόνων-Ισπανίας, κόρης του Αλφόνσου ΙΒ΄ της Ισπανίας.
1393 Σοφάλα

Φυσικά χαρακτηριστικά

Τα φυσικά χαρακτηριστικά της Σοφάλα είναι άγνωστα. Η Σοφάλα περιστρέφεται γύρω από τον εαυτό της μία φορά κάθε 8 περίπου ώρες, χωρίς αυτό να είναι βέβαιο.
Διοργανώσεις Ε.Π.Σ. Αιτωλοακαρνανίας 2018–19

Α΄ Κατηγορία

Η κατηγορία διεξάγεται με τη συμμετοχή 15 συλλόγων και με τη μορφή πρωταθλήματος διπλών αγώνων. Αλικυρανικος , Αλυζιακός και Φλογα Παλαιομάνινας δε δήλωσαν συμμετοχη στην Α και αντικαταστάθηκαν απο ΑΟ Χάλκειας και Μεδεών Κατούνας. Μετά τη λήξη της κανονικής περιόδου των 30 αγωνιστικών ακολουθούν αγώνες κατάταξης Play Off των 4 πρώτων για την ανάδειξη του πρωταθλητή και Play Out των ομάδων από την 10η - 13η θέση για τον υποβιβασμό στη Β΄ δυο επιπλέον ομάδων πέραν των 2 τελευταίων (14η-15η) της κανονικής περιόδου.

Play Out

Λόγω μεγάλης βαθμολογικής διαφοράς η 13η Αράκυνθος υποβιβάστηκε χωρίς αγώνες Play Out με τον 10ο Απόλλωνα Δοκιμίου. Την 4η θέση υποβιβασμού κατέλαβε ο ΑΟ Ρηγανά.

Β΄ Κατηγορία

Η Β΄ κατηγορία διεξάγεται με τη συμμετοχή 31 συλλόγων σε 3 ομίλους. Μόνο στο 2ο όμιλο έγινε αγώνας κατάταξης για την 1η θέση (διαφορά 1ου-2ου μικρότερη ή ίση των 5 βαθμών) .Οι ηττημένες των αγώνων κατάταξης μεταξύ 9ου και 10ου κάθε ομίλου καθώς και ο 11ος του 2ου ομίλου υποβιβάστηκαν.
Δυο από τις ομάδες που κατέκτησαν τις πρώτες θέσεις στους ομίλους τους το καλοκαίρι του 2019 προχώρησαν σε μετονομασίες, ο ΠΑΟ Αγρινίου σε Παναγρινιακός και  η Ακαδημία Ευηνοχωρίου σε Α.Ε. Ευηνοχωρίου

Γ΄ Κατηγορία

15 ομάδες σε 2 ομίλους απαρτίζουν τη Γ΄ ΕΠΣΑ. Οι  πρωταθλήτριες κάθε ομίλου ανεβαίνουν κατηγορία , και την άνοδο θα διεκδικήσουν και οι ομάδες που θα τερματίσουν απο την 2η ως 3η θέση σε κάθε όμιλο.
Eaten Alive (τραγούδι)

Μουσικό βίντεο

Το βίντεο, εμπνευσμένο από το The Island of Doctor Moreau, είχε διευθυνθεί από τον Ντέιβιν Χόγκαν και έχει την τραγουδίστρια να παίζει τον ρόλο μιας γάτας-δαίμονα που παραπλανεί ένα άνδρα, τον οποίο υποδύεται ο Τζόσεφ Γκίαν αφού επιδιώκεται από την χίμαιρα.
Αφροδίτη Κοσμά

Συλλογικό επίπεδο

Η Αφροδίτη Κοσμά ξεκίνησε την καριέρα της αγωνιζόμενη με τα χρώματα του Ερμή Περάματος, όπου και παρέμεινε κατά την περίοδο 1995-98. Κατόπιν για δύο χρονιές αποτέλεσε κομμάτι της ομάδας του Ατρομήτου Πειραιώς, ενώ το 2000 πήρε μεταγραφή στην Ακαδημία Ηλιουπόλεως. Φόρεσε για πολλά χρόνια τη φανέλλα του συλλόγου, ολοκληρώνοντας τον κύκλο της το 2007. Τότε αποκτήθηκε από τον Αθηναϊκό αποτελώντας το 2010 την παλαιότερη από τις παίκτριές του. 
Με το σύλλογο του Βύρωνα κατέκτησε δύο Πρωταθλήματα Ελλάδος (2009 και το 2010), ένα Κύπελλο Ελλάδος (2010) και ένα EuroCup (2010), επιτυγχάνοντας Τριπλ Κράουν, το πρώτο στην ιστορία της γυναικείας ελληνικής καλαθοσφαίρισης.

Εθνική Ελλάδος

Η Κοσμά έχει αποτελέσει μέλος της Εθνικής Ελλάδος όλων των ηλικιακών βαθμίδων. Με την Εθνική Ελλάδος Γυναικών έχει συμμετάσχει στους Μεσογειακούς Αγώνες 2001 και 2005 και στα Πανευρωπαϊκά Πρωταθλήματα (EuroBasket) του 2005, 2007 και του 2009. Η κατάκτηση της 5ης θέσης στο Ευρωπαϊκό του 2009 αποτελεί μέχρι σήμερα τη σημαντικότερη στιγμή της με την ομάδα.
Το 2010 συμμετείχε στην προετοιμασία της Εθνικής Γυναικών για το Παγκόσμιο Πρωτάθλημα Καλαθοσφαίρισης Γυναικών, ωστόσο τελικά δεν αποτέλεσε μέλος αποστολής στην Τσεχία.
Πρωτάθλημα Ε.Π.Σ. Μακεδονίας 1929-30

Το πρωτάθλημα της ΕΠΣ Μακεδονίας της περιόδου 1929-30 διεξήχθη σε τρεις κατηγορίες και με τη συμμετοχή συνολικά 30 συλλόγων καθώς εντάχθηκαν στη Γ΄ Κατηγορία 9  σύλλογοι μεταξύ των οποίων και ο Απόλλων Καλαμαριάς

Α΄ Κατηγορία

Το πρωτάθλημα της Α΄ Κατηγορίας ΕΠΣ Μακεδονίας της περιόδου 1929-1930 διεξήχθη ανάμεσα σε 6 ομάδες. Τροπαιούχος αναδείχθηκε ο Άρης χωρίς να γνωρίσει την ήττα. Ο Άρης σημείωσε 9 νίκες και παραχώρησε μόνο μία ισοπαλία απέναντι στο Ηρακλή. Οι αγώνες του Άρη απέναντι στον Ηρακλή έληξαν με σκορ 2-0 και 1-1. Στις δυο αναμετρήσεις με τον ΠΑΟΚ οι αγώνες τα αποτελέσματα ήταν 2-0 με σκόρερ τους Λεονταρίδη και Καλτέκη και 5-2 με τρία γκολ του Αγγελάκη και δύο του Λεονταρίδη ενώ δύο γκολ σημείωσε για τον ΠΑΟΚ ο Ετιέν. Ο Γάλλος Ραϊμόν Ετιέν του ΠΑΟΚ αναδείχθηκε πρώτος σκόρερ της διοργάνωσης με 8 γκολ.

Πρωτάθλημα Επαρχιών

Η ΕΠΣΜ ήταν υπύθυνη και για τη διοργάνωση του πρωταθλήματος επαρχιών με συλλόγους από διάφορες περιοχές της Μακεδονίας. Το πρωτάθλημα Θράκης διοργανώθηκε από  τη νεοσύστατη «Τοπική Ένωση Θράκης», ενώ πέρα από τα πρωταθλήματα Ανατολικής και Δυτικής Μακεδονίας διοργανώθηκε και Κεντρικής Μακεδονίας με τη συμμετοχή συλλόγων Σερρών,Σιδηροκάστρου και Κιλκίς.
Όι ομάδες χωρίστηκαν σε περιοχές και σε ομίλους Β κατηγορίας με τις ομαδες που συμμετείχαν και την προηγούμενη χρονιά και Γ κατηγορίας όπου τοποθετήθηκαν οι αρκετές πρωτοεμφανιζόμενες ομάδες.
69 (στάση σεξ)

Η Εξήντα εννέα ή 69 είναι μια στάση στο σεξ, στην οποία δύο άτομα ευθυγραμμίζονται έτσι ώστε το στόμα του κάθε ατόμου να είναι στα γεννητικά όργανα του άλλου και να κάνουν ταυτόχρονα στοματικό έρωτα. Οι συμμετέχοντες είναι ανεστραμμένοι ο ένας ως προς τον άλλον, όπως οι αριθμοί 6 και 9 του αριθμού 69, εξού και το όνομα. Η θέση αυτή μπορεί να περιλαμβάνει οποιονδήποτε συνδυασμό των δύο φύλων.
Xbox (σειρά)

Project "Scorpio"

Ένα μυστήριο εξελίσσεται μετά την ανακοίνωση του PlayStation 4 Pro όπου είναι μια αναβαθμισμένη έκδοση της κονσόλας, παραπέμποντας σε αρχικά σημεία της επόμενης γενιάς σε κάποιους. H Μicrosoft, είχε ανακοινώσει στην E3 του 2016 πως ετοιμάζει μια πλήρης ανανεωμένη έκδοση του Xbox One δίνοντας το πρωτότυπο έναν τίτλο: "Project Scorpio". Σύμφωνα με την ίδια θα είναι η πιο δυναμική κονσόλα που κυκλοφόρησε αναλύοντας τις δυνατότητες που θα προσφέρει. Πρόκειται για ένα οκταπύρηνο σύστημα που θα έχει αναβαθμίσεις στον σκληρό δίσκο και με υψηλή ανάλυση γραφικών. Τέλος ο επικεφαλής Φιλ Σπένσερ τόνισε πως οι δυνατότητες που θα έχει η ανερχόμενη έκδοση θα είναι ποιοτικότερη από ότι του PS4 Pro.Πλέον η κονσόλα ανακοινώθηκε στην Ε3 2017 και η μεταφορά του στο εμπόριο αρχίζει στις 7 Νοεμβρίου 2017 από 499 δολάρια.